Det tyske 2. SS Panzer Korps, utstyrt med de tunge Tigertanks I, spilte en avgjørende rolle i disse kampene. De tyske styrkene besto av 1. SS-divisjon Leibstandarte-SS Adolf Hitler og 2. SS-divisjon Das Reich som på dette tidspunktet var uthvilte og godt trent. På grunn av stor tallmessig underlegenhet trosset de Hitlers orderer, og trakk seg tilbake for å unngå de sovjetiske forsøkene på å omringe dem.